– Vi er meget fornøyde med å få Felipe med på laget de neste tre årene. Når vi først signerte han i desember visste vi at dersom det langvarige skadeavbrekket ikke hadde satt han for langt tilbake ville vi få en veldig god spiller. Nå skal Felipe selv, det fysiske apparatet og trenerapparatet for øvrig ha masse ros for den jobben som har blitt gjort så langt med å få på plass det fysiske i perioden som har vært, og så skal vi sammen utvikle Felipe til å bli en enda bedre spiller for Vålerenga i fremtiden, sier sportslig leder Jørgen Ingebrigtsen til klubbens nettside.